《棘闱事竣答别李士衡郡丞》
明代·卢龙云

西南天远净妖氛，佐郡风流此属君。刁斗村村秋里息，弦歌处处月中闻。

识韩有客称司命，忆李他时隔论文。樽酒重逢殊未定，江东何地不停云。

作者简介：广东南海人，字少从。万历十一年进士。授马平知县，补邯郸，治行为诸县之最。复补长乐，以忤权要，左迁江西藩幕。累官至贵州布政司参议。有《四留堂稿》、《谈诗类要》。